Emae i kat ol niu futbol equipmen
Emae Futbol Lik i kasem ol niu spot tul blong plei long eli January.
Vanuatu Futbol Federesen Sekretari Generol, Albert Manaroto, i mekem handing ova blong ol spot equipmen ia i ko long Emae Futbol Lik.
Olgeta equipmen ia i kat tu goal post, 11 pips i ko long fo futbol club blong Emae Lik mo tri futbol.
“Ol donesen we i ko daon i folem rikwes blong Emae Futbol Lik Presiden, risen bihaen i from ol goal post blong futbol i roten folem damej blong Saeklon Pam mo i nidim riplesmen,” Mr Manaroto i talem.
“Donesen ia hemi ol personal kontribusen blong mi olsem wan pikinini blong Emae blong kivim bak long komuniti.”
Mr Manaroto i talem se mein visen blong futbol hemi blong growem yut patisipesen tru long ol futbol developmen program.
“Lokol konten blong yumi i sud hapen long capasiti we yumi kat, mo i kat blong mekem i hapen,” Mr Manaroto i talem.
Hemi jes mata blong luksave opotuniti ia mo tekem initiativ blong tekem fes step, mi biliv se sapos yu tekem fes step bai narafala wan i folem.
Presiden blong Emae Futbol Lik, Kalkot Tabanga, i talem bigfala tankiu long sapot.
Hemi talem tok tankiu i ko tu long Tevita Matariki we hem nao i help blong givhan long ol futbol post.
Ol spot equipmen ia bae i statem off niu yia 2022 blong futbol long aelan ia.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn